Държавен вестник, бр. 77, 2011 г., стр. 21

БРОЙ  77	
Д Ъ Р Ж А В Е Н  В Е С Т Н И К 	
СТР.  21  
(3) Захранващата колективна инвестици­
онна схема представя на комисията освен 
информация по чл. 56, ал. 1, чл. 58, ал. 2 и 
чл. 60, ал. 1 проспекта и документа с ключова 
информация за инвеститорите и всяко изме­
нение в тях, годишния и 6-месечния отчет на 
главната колективна инвестиционна схема, 
когато тя е с произход от друга държава членка.
(4) Захранващата колективна инвестици­
онна схема трябва винаги да оповестява във 
всяко маркетингово съобщение, че инвестира 
постоянно 85 на сто или повече от активите 
си в дялове на главната колективна инвес­
тиционна схема.
(5) Захранващата колективна инвестици­
онна схема предоставя на инвеститорите при 
поискване безплатно на хартиен носител от 
проспекта годишния и 6-месечния отчет на 
главната колективна инвестиционна схема.
Раздел V
Преобразуване на колективна инвестиционна 
схема в захранваща колективна инвестици­
онна схема и замяна на главна колективна 
инвестиционна схема
Чл. 79. (1) Когато колективна инвестици­
онна схема възнамерява да започне да из­
вършва дейност като захранваща колективна 
инвестиционна схема, както и в случай че 
захранваща колективна инвестиционна схема 
възнамерява да замени главната колективна 
схема, в която е инвестирала, тя трябва да 
представи на притежателите на дяловете си: 
1. информация, че комисията е одобрила 
инвестицията на захранващата колективна 
инвестиционна схема в дялове на посочената 
главна колективна инвестиционна схема;
2. документа с ключова информация за 
инвеститорите по чл. 57 на захранващата и 
главната колективна инвестиционна схема;
3. датата, на която захранващата колективна 
инвестиционна схема започва да инвестира 
в главната колективна инвестиционна схема, 
или ако тя вече е инвестирала в нея, датата, 
на която нейната инвестиция ще надхвърли 
ограничението по чл. 48, ал. 1;
4. информация, че притежателите на дялове 
имат право да изискват в срок 30 дни, считано 
от момента на предоставяне на информаци­
ята, обратно изкупуване на притежаваните 
от тях дялове без никакви други такси освен 
дължимите на колективната инвестиционна 
схема за обратно изкупуване.
(2) Информацията по ал. 1 се предоставя 
най-малко 30 дни преди датата по ал. 1, т. 3.
Чл. 80. (1) Когато захранващата колективна 
инвестиционна схема е подала до комисията 
уведомление по чл. 136, информацията по 
чл. 79 се представя на български език. За­
хранващата колективна инвестиционна схема 
носи отговорност за извършване на превода, 
който трябва да отразява точно и пълно съ­
държанието на оригинала.
(2) Захранващата колективна инвестицион­
на схема няма право да инвестира в дялове 
на главна колективна инвестиционна схема в 
нарушение на чл. 48, ал. 1 преди изтичането 
на срока по чл. 79, ал. 2.
Раздел VІ
Задължения и компетентни органи
Чл. 81. (1) Захранващата колективна инвес­
тиционна схема следи ефективно дейността на 
главната колективна инвестиционна схема. В 
изпълнение на това задължение захранващата 
колективна инвестиционна схема може да 
използва информация и документи, получени 
от главната инвестиционна схема, нейното 
управляващо дружество, банка депозитар 
и одитор, освен ако съществува причина за 
съмнение относно точността и верността им.
(2) Когато във връзка с инвестиция в дя­
лове на главната колективна инвестиционна 
схема е получена такса, комисиона или друга 
парична облага от захранващата колективна 
инвестиционна схема, от нейното управляващо 
дружество или от друго лице, действащо от 
името и за сметка на захранващата колективна 
инвестиционна схема или на управляващото є 
дружество, таксата, комисионата или другата 
парична облага се внася в активите на за­
хранващата колективна инвестиционна схема.
Чл. 82. (1) Когато главната колективна ин­
вестиционна схема е с произход от Република 
България, тя уведомява незабавно комисията 
за всяка захранваща колективна инвестицион­
на схема с произход от друга държава членка, 
инвестираща в нейните дялове.
(2) В случаите по ал. 1 комисията незабавно 
уведомява компетентните органи на държа­
вата членка по произход на захранващата 
колективна инвестиционна схема.
Чл. 83. (1) Главната колективна инвестици­
онна схема не начислява такси на захранващата 
колективна инвестиционна схема за емитиране 
или обратно изкупуване на дяловете им.
(2) Главната колективна инвестиционна 
схема своевременно осигурява достъп на за­
хранващата колективна инвестиционна схема 
или на нейното управляващо дружество, на 
комисията или на съответния компетентен 
орган, когато захранващата колективна инвес­
тиционна схема е с произход от друга държава 
членка, на банката депозитар и одитора на 
захранващата колективна инвестиционна схе­
ма до цялата информация, която се изисква 
съгласно приложимото законодателство, пра­
вилата на фонда или учредителните документи. 
Чл. 84. (1) Когато захранващата колективна 
инвестиционна схема и главната колективна 
инвестиционна схема са с произход от Републи­
ка България, комисията незабавно уведомява 
захранващата колективна инвестиционна схема 
или нейното управляващо дружество за всяко 
решение, мярка, констатирано противоречие